มิติรัก ผ่านเลนส์

มิติรัก ผ่านเลนส์ (English: VIEWS OF LOVE) เป็นละครชุดมินิซีรีส์กึ่งภาพยนตร์โทรทัศน์ของทางช่องพีพีทีวี ช่อง 36 เค้าโครงเรื่องที่สร้างมาจาก 8 เรื่องราวความรักผ่าน 8 บทเพลงรักในความทรงจำ ซึ่งมีทั้งหมด 8 เพลงจาก 8 ตอนที่นำมาทำเป็นมินิซีรีส์ ได้แก่ รักออโต้โฟกัส , หมอกสีจางกับน้ำค้างสีชมพู , สองเราบนผิวโลก , แผ่นดินรูปหัวใจ , ความรักจากระดับน้ำทะเล, รอยเท้าของปูลม, รักเธอเสมอดาว, รุ้งสีเทา 
เรื่องย่อ.
เรื่องของ "รัก" ลองตกกระทบที่ใจของใคร รับรองหวั่นไหวทุกราย ไม่ว่าจะเป็นรักแนวไหนก็ตาม ละครซีรีส์ ชุด "มิติรักผ่านเลนส์" (Views of Love The Series) โดยบริษัท ธีมเมติก จำกัด และทีมอะหยังฟิล์ม ที่จะพาคุณไปล่องท่องไทยกับมิติแห่งรักที่จะตกกระทบหัวใจของตัวละครถึง 8 คู่ 8 เรื่อง ใน 8 จังหวัด
รักออโต้โฟกัส.
เรื่องย่อ.
เป็นเรื่องของเฟรชชี่ปีหนึ่งในดินแดนที่ราบสูง จ.บึงกาฬ ที่เกิดขึ้นเพราะ ฉม (รับบทโดย พัชชา พูนพิริยะ)เป็นคนที่มีอาการพิเศษทางสมอง เธอกลับมาเรียนต่อที่บ้านเกิด ดันมาเจอหนุ่มอีสานกวนโอ๊ย คูณ (รับบทโดย ธนฉัตร ตุลยฉัตร) พรหมลิขิตไม่ได้ทำให้ทั้งคู่บังเอิญมาเจอกัน แต่ใครจะเลือกเจอใครก่อนนั้น ต้องลงทะเบียนไปด้วยกันในเรื่อง “รักออโต้โฟกัส”
หมอกสีจางกับน้ำค้างสีชมพู.
เรื่องย่อ.
มิติรักจากดอยแม่สลอง จ.เชียงราย ที่จะพาคุณย้อนเวลากลับไปพบกับรูปภาพแห่งรักนิรันดร์ ระหว่างครูสาวที่เลือกไปสอนบนดอยแม่สะลอง น้ำค้าง (รับบทโดย ปาณิสรา ปริญญารักษ์) และ ชา(รับบทโดย จอห์นนี่ ห่าว) ครูหนุ่มของชาวจีนบนแผ่นดินไทยที่ผูกพันกับต้นนางพญาเสือโคร่ง เรื่อง “หมอกสีจางกับน้ำค้างสีชมพู”
สองเราบนผิวโลก.
เรื่องย่อ.
มิติรักของความทรงจำที่คอยตอกย้ำเรื่องราวในหัวใจ ของ สาว (รับบทโดย เขมิศรา พลเดช) ที่ต้องดูแลอดีตแฟนเก่าอย่าง นนท์ (รับบทโดย อัครณัฐ อริยฤทธิ์วิกุล) แต่ทำให้เธอกลับไปตกหลุมรักเขาอีกครั้ง ประวัติศาสตร์จะซ้ำรอยหรือไม่ ต้องเอาใจช่วยสาวไม่ให้กลับไป หรือลุ้นแทน นนท์ที่จะสามารถกลับมาพิชิตใจได้อีกครั้งหรือไม่ เรื่อง “สองเราบนผิวโลก” ที่จะเกิดขึ้นใน จ.นครราชสีมา
แผ่นดินรูปหัวใจ.
เรื่องย่อ.
มิติรักของคนที่รักผืนแผ่นดินมากพอๆ กับ ความซื่อสัตย์ในเสียงของหัวใจ เลขาฯสาวปลัด ป่าน (รับบทโดย ปาจรีย์ นันนตะรัตน์) ที่ต้องทำภารกิจอันยิ่งใหญ่กับ ปลัดเป๊ะ (รับบทโดย ณัฐวุฒิ เจนมานะ)หนุ่มใหม่ไฟแรงที่จะมาขยี้หัวใจสาวๆ ในเรื่อง “แผ่นดินรูปหัวใจ” ที่ จ.สุโขทัย
ความรักจากระดับน้ำทะเล.
เรื่องย่อ.
มิติรักกลางเกาะทะเลอันดามัน จ.พังงา ที่ไม่เคยมีใครรู้ เรื่องของเด็กสาวที่ผิดปกติทางกายตั้งแต่เกิด กาหลง (รับบทโดย ศิรพันธ์ วัฒนจินดา) ซึ่งเต็มเปี่ยมไปด้วยรสชาติของคนรุ่นใหม่ที่มีหัวใจอนุรักษ์ แต่ก็โหยหาความรักไม่แพ้กัน ที่ต้องมาเจอทางเลือกของหัวใจระหว่าง อาร์ม (รับบทโดย เขษมพงษ์ พลเดช) หนุ่มมัธยมที่ย้ายมาอย่างลึกลับ และ คุณก้อง (รับบทโดย กรุณพล เทียนสุวรรณ) หนุ่มนักธุรกิจที่จะเข้ามาเปลี่ยนแปลงชีวิตเธอ เรื่อง “ความรักจากระดับน้ำทะเล” 
รอยเท้าของปูลม.
เรื่องย่อ.
มิติรักของความผูกพันด้วยรักแท้ เมื่อหญิงแกร่งที่ต้องสูญเสียลูกจากเหตุการณ์สึนามิ กัญญา (รับบทโดย อาภาศิริ นิติพน) ซึ่งเป็นแม่ของ เป้ (รับบทโดย กฤษณภูมิ พิบูลสงคราม) หนุ่มมัธยมในครอบครัวบนเกาะสุดแผ่นดินไทยฝั่งตะวันออก ที่ จ.ตราด ออกเดินทางอีกครั้ง เพื่อให้ลูกของเธอกลับคืนมาในเรื่อง “รอยเท้าของปูลม”
รักเธอเสมอดาว.
เรื่องย่อ.
มิติรักจากเมืองที่เงียบสงบกับความสับสนในใจของ ปอง (รับบทโดย กนกฉัตร มรรยาทอ่อน) หนุ่มกราฟิกดีไซน์ที่กลับมาใช้ชีวิตในเมืองแสนน่ารัก จ.น่าน และต้องพบเจอกับเรื่องราวของ ดาว (รับบทโดย นภัชชา ไชยเลิศ) ที่จะเปลี่ยนความคิดเขาไปตลอดกาล เรื่อง “รักเธอเสมอดาว” 
รุ้งสีเทา.
เรื่องย่อ.
มิติรักเรื่องสุดท้าย กับ รักที่เป็นทางเลือกสายที่สาม ของชายคู่รัก ของพอร์ช (รับบทโดย กษิดิ์เดช หงส์ลดารมภ์) และ เหนือ (รับบทโดย ณัชพล รัตนมงคล)ใน จ.เชียงใหม่ ซึ่งทั้งคู่ต้องฝ่าฟัน ไม่ว่าจะเป็นอุปสรรคทางสังคม กฎหมาย และจากหัวใจของตัวเอง เรื่อง “รุ้งสีเทา”